VS001477
Datum: 2002-09-13T02:00:00.000+02:00
datum_sodbe_i_stopnje: 2003-09-22T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice
fischer: lahki primeri
odskodnina: 1.150.000,00 SIT
opombe: II Ips 325/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

## Škodni dogodek

Prometna nesreča.

## Poškodba

Zvin vratne hrbtenice

## Telesne bolečine

500.000,00 SIT Stalne zmerne bolečine 2 tedna, stalne lahke do zmerne bolečine je imela še naslednji mesec, občasne lahke do zmerne bolečine so se pojavljale kasneje v provokativnih situacijah. Oškodovanka čuti posledice zaradi omejene gibljivosti v vratnem delu in zaradi tega bolečine začuti ob sunkovitih gibih z glavo, predvsem pa se bolečine pojavijo pri dolgotrajni drži glave v prisilnem položaju.

#### Ambulantno zdravljenje

Trikrat ambulantni pregledi pri kirurgu in nevrologu.

#### Rehabilitacija

Dvajsetkrat je bila na ambulantni fizikalni terapiji.

#### Nevšečnosti med zdravljenjem

Trikrat rentgensko slikanje vratne hrbtenice, jemala je protibolečinska sredstva v daljšem časovnem obdobju, dva tedna je nosila imobilizacijsko ovratnico in bolniški stalež 2 meseca. .

## Strah

50.000,00 SIT Kratkotrajen intenziven primarni strah ob poškodbi, sekundarni strah oziroma strah za izid zdravljenja blažje intenzitete traja 6 tednov po poškodbi, do končane fizikalne terapije.

## Zmanjšanje življenjske aktivnosti

600.000,00 SIT Pri oškodovanki je podana omejena gibljivost in manjša nestabilnost med tretjim, četrtim in petim vratnim vretencem, zaradi česar trpi posledice, ki pa niso stalne in le-te čuti le ob določenih situacijah, predvsem pri sedečih delih s sklonjeno glavo (pisarniška dela). Občasno mravljinčenje v rokah. Ni priporočljivo dviganje le večjih bremen in del nad glavo. Bolečine v vratu izzovejo lahko le daljše vožnje po slabših cestah. Zanjo so neprimerne le tiste aktivnosti, pri katerih so potrebni sunkoviti gibi z glavo in rokami.

---

ZOR člen 200, 203